Γιώργος Βούρος

Ο Γιώργος Βούρος (Αθήνα, 3 Μαΐου 1956 - 27 Αυγούστου 2020) ήταν Έλληνας σκηνοθέτης, ηθοποιός, μεταφραστής, και καθηγητής υποκριτικής.

Βιογραφικό
Γεννήθηκε στην Αθήνα. Φοίτησε στο Κολέγιο Αθηνών (1965-1973) και στο Λύκειο Σχολής Μωραΐτη. Σπούδασε Φιλοσοφία στο  Πανεπιστήμιο του Λονδίνου (King’s College), Τραγωδία στο ίδιο πανεπιστήμιο, καθώς και Υποκριτική και σκηνοθεσία Θεάτρου στο Drama Centre του Λονδίνου. Επίσης παρακολούθησε θεατρικά σεμινάρια στην Αθήνα με τον Δημήτρη Ροντήρη και σεμινάρια Ορθόδοξης Θεολογίας στο Πανεπιστήμιο του Κέιμπριτζ, στην τάξη του Επισκόπου Κάλλιστου Γουέαρ.

Πρωτοεμφανίστηκε στο θέατρο το 1976 και έχει παίξει από τότε στην Ελλάδα, στην Αγγλία και στην Αμερική. Μεταξύ άλλων έχει ερμηνεύσει τους ρόλους του Ιάσονα, του Προμηθέα, του Μαλβόλιο και του Φάλσταφ.

Σαν σκηνοθέτης, μετά από τετραετείς σπουδές στο Λονδίνο, ξεκίνησε από το Εθνικό Θέατρο το 1979, εργαζόμενος σαν εισηγητής δραματολογίου και βοηθός σκηνοθέτης επί διευθύνσεως Αλέξη Μινωτή και Αλέξη Σολομού. Στο Εθνικό Θέατρο συνεργάστηκε μεταξύ άλλων με τον Δημήτρη Ροντήρη, τον Αλέξη Μινωτή, τον Αλέξη Σολομό, τον Σπύρο Ευαγγελάτο, τον Μίνω Βολανάκη, τον Μιχάλη Κακογιάννη, τον Κώστα Μπάκα και τον Γιώργο Μιχαηλίδη.

Μαθήτευσε επίσης κοντά στον Μίνωα Βολανάκη για μια δεκαπενταετία, πρώτα σαν βοηθός σκηνοθέτης και ηθοποιός και αργότερα σαν σκηνοθέτης, συν-σκηνοθετώντας μαζί του τέσσερις παραστάσεις σε κρατικά και ιδιωτικά θέατρα. Υπήρξε στενός του συνεργάτης του από το 1979 έως το 1991. Το 1987 δημιούργησε μαζί με τον Μίνω Βολανάκη την πρώτη επαγγελματική απόδοση αρχαίας τραγωδίας στην αγγλική γλώσσα υπό την αιγίδα του ΕΟΤ ενώ το 1984 είχε συμμετάσχει σαν company manager και βοηθός σκηνοθέτης του Μίνου Βολανάκη στο κλιμάκιο του Εθνικού Θεάτρου που με τον Οιδίποδα Τύραννο (Οιδίπους ο Νίκος Κούρκουλος) αντιπροσώπευσε την Ελλάδα στο Φεστιβάλ Τεχνών των Ολυμπιακών Αγώνων του Λος Άντζελες.

Το 1991 εγκαταστάθηκε στο Λος Άντζελες, όπου συνεργάσθηκε με ηθοποιούς όπως η Γκλέντα Τζάκσον και η Έρθα Κιτ.

Εκτός από κρατικά, δημοτικά και ιδιωτικά θέατρα έχει δουλέψει ως σκηνοθέτης στο ραδιόφωνο και στην κρατική τηλεόραση. Ασχολήθηκε και με τη μετάφραση θεατρικών έργων από τα γαλλικά, τα αγγλικά και τα ρώσικα. Έργα που έχει μεταφράσει είναι το Dinner Party τού Νιλ Σάιμον, το Art της Γιασμίνα Ρεζά, το Hilda τής Marie N’Diaye, το The Play’s the Thing του Φέρεντς Μόλναρ, το Έξυπνο πουλί του Αλεξάντρ Νικολάγεβιτς Οστρόφσκι και το Shop around the Corner του Μίκλος Λάζλο. Επίσης μετέφρασε  και το έργο της Γιασμίνα Ρεζά Une Piece Espagnole  μετά από κατευθείαν ανάθεση από την Ρεζά.ό.π.

 Φιλμογραφία 

 Κινηματογράφος 
ΈτοςΤίτλος1973Προμηθέας σε δεύτερο πρόσωπο1983Η παρεξήγηση1996Ελεάτης ξένος

 Θέατρο 
ΈτοςΤίτλος2010ART2012Υπάκουα δικός σας, Όρσον Ουέλες2013Ο πατέρας2014Βασιλιάς Ληρ

 Τηλεοπτικό θέατρο 
ΈτοςΤίτλοςΚανάλι1980Η δεσποινίς του πέντεΕΡΤ1981Το πειραματόζωο

Παραπομπές

 Εξωτερικοί σύνδεσμοι 


Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου